**Тәуелсіздігіме мың тәуба деуді ұмытпайық, ағайын!**

***Бойкүйездік жат маған,***

 ***Елім еркін,шат заман!...***

 ***Мен: Әлемге - Тәуелсіз,***

 ***Қазақпын,-деп мақтанам!***

 ***Ө.Ақыпбекұлы***

          Ана құрсағынан шыр етіп дүние есігін ашып, кіндік қаным тамған жерім, менің елім –Қазақстан! Туған жері әр адамға ыстық, алыс кетсең сағынып, келсең мауқыңды басар, жүрегіңді елжіретер бір керемет қасиеті бар. Тәуелсіз Қазақстанымның өз тарихы ерекше. 1991 жылы 16 желтоқсанда күні көк туымыз желбіреп, тәуелсіздігін алып, исі қазақ көз жастарын ақ орамалмен сүртіп қуанышты күнді қарсы алды. Міне содан бері 25 жыл болды яғни ширек ғасыр өтті.

№2 Ақсу орта мектебінде Тәуелсіздікке 25 жыл толуына орай Жумадилова Бахтыгуль Маратовна 6 «Б» сыныпта тәрбие сағатын өткізді.

 Тәрбие сағатының тақырыбы: **«Қазақстан Республикасының тәуелсіздігіне 25 жыл».**

Мақсаты: Отанды сүюге, туған еліне, жеріне деген сүйіспеншілігін арттыру, әсемдікке, жауапкершілікке, елге, жерге деген патриоттық сезімдерін ояту, елінің мұрасын жалғастырушы азамат болуға тәрбиелеу.

Тәрбие сағатына қатысқандар: тәрбие ісінің меңгерушісі Тахирова Анна Юрьевна , география пәні мұғалімі Курочкина Татьяна Алексанровна

Ел тәуелсіздігіміздің 25 жылдығы баршаңызға құтты болсын! Бабалардың арманы, аналардың тілегі болған бақыт – тәуелсіздік жиырмасыншы ғасырдың аяқталар тұсында біздің маңдайымызға дарып, алақанымызға қонды! Азаттық деген сонау қасиетті ұғымды жақындату үшін талай ерлердің жаны қиылды!

Мемлекеттік тәуелсіздік – ұлттық қауіпсіздіктің және қазақстандықтардың рухани әл-ауқатының, өз күшіне, еркіне, қуатына сеніп, бар мақсаттарын жүзеге асыруының, Қазақстандағы ұлттық келісім мен тыныштықтың кепілі. Мемлекетіміздің өсіп-өніп, шыңға жетіп өркендеуі –біздің жетістігіміз, халайық, сондықтан оны сақтап, дамыту, келесі ұрпаққа аманат ету біздің парызымыз! Осыны ұмытпайық!


 